Folketing
1999-03-16

Det lader jo til, at hr. Nødgaard og jeg er de eneste her i Folketinget, som virkelig vil tage de ting op, som fru Ester Larsen har sagt, men det gør vi også gerne. For nu at komme til det konkrete vil jeg spørge: Påvirker det slet ikke fru Ester Larsen, at en museumschef i strid med loven sælger ud af museets inventar og oven i købet tilsyneladende har givet dronning Margrethe en 60-års-fødselsdagsgave, og hun fylder først 60 år den 16. april, men det er altså et af de salg, som man har foretaget, eller foræringer, eller hvad man skal kalde det. Men hvis en museumschef handler i strid med loven, er det så ikke vores ansvar herinde? Det vil jeg da tro det er. De, der har været inde i systemet, i ministeriet og alle vegne, kender da den cirkel, og det er jo foregået i årevis. Hvor mange lukkede øjne har det været i vores system herinde og i de systemer, som vi selv har sat til at varetage millionerne? Det var dér, jeg ville hen.